|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 2525 Αθήνα, 08/12/2020

**ΔΕΛΤΙΟ ΤΥΠΟΥ**

Στις 6 Δεκέμβρη, υποβλήθηκαν σε βίαιες προσαγωγές από την Ελληνική Αστυνομία εκπρόσωποι σωματείων και συλλογικοτήτων αλλά και απλοί πολίτες, που τηρώντας όλα τα μέτρα υγειονομικής ασφάλειας (μάσκες, αποστάσεις κλπ.) θέλησαν να αποτίσουν τιμή στο χώρο της δολοφονίας του Αλέξη Γρηγορόπουλου. Μεταξύ αυτών, μέλη της Εκτελεστικής Επιτροπής και του Γενικού Συμβουλίου της ΑΔΕΔΥ, υγειονομικοί της πρώτης γραμμής στη μάχη ενάντια στην επιδημία, εκπαιδευτικοί, εκπρόσωποι σωματείων, δημοτικοί και περιφερειακοί σύμβουλοι, ακόμα και δικηγόροι της πολιτικής αγωγής στη δίκη της Χρυσής Αυγής, οι οποίοι κρατήθηκαν σε άθλιες, υγειονομικά, συνθήκες.

Νωρίτερα άλλοι εκπρόσωποι συλλογικοτήτων, οργανώσεων και πολιτικών νεολαιών παρεμποδίστηκαν να αφήσουν έστω ένα λουλούδι στην μνήμη του Αλέξη Γρηγορόπουλου. Είναι ολοφάνερο ότι αυτή η απαράδεκτη αστυνομοκρατία δεν έχει καμία απολύτως σχέση με την «προστασία της δημόσιας υγείας» που επικαλείται προσχηματικά η Κυβέρνηση, η ίδια Κυβέρνηση που έχει την αποκλειστική ευθύνη τόσο για την τραγική κατάσταση στα νοσοκομεία όσο και για την συνεχιζόμενη μετάδοση της επιδημίας στους χώρους εργασίας και στα Μέσα Μαζικής Μεταφοράς.

Ως Εργατοϋπαλληλικό Κέντρο Αθήνας, στεκόμαστε αλληλέγγυοι σε όλους-ες όσους-ες προσπάθησαν να σπάσουν την αστυνομική «μέγγενη» στο κέντρο της Αθήνας και να τιμήσουν τη μνήμη του Αλέξη και όλα όσα συμβολίζει αυτή η μέρα.

**Απαιτούμε την άμεση απόσυρση των κατηγοριών και των αντίστοιχων προστίμων.**

**Το Δ.Σ.**